sagorsarker/bangla-wikipedia huggingface dataset:
রাজেশ চৌহান

রাজেশ কুমার চৌহান (; ; জন্ম: ১৯ ডিসেম্বর, ১৯৬৬) বিহারের (অধুনা ঝাড়খণ্ড) রাঁচি এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৯০-এর দশকে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে মধ্যপ্রদেশ দলের প্রতিনিধিত্ব করেন। দলে তিনি মূলতঃ ডানহাতি অফ ব্রেক বোলিং করতেন। এছাড়াও, ডানহাতে নিচেরসারিতে ব্যাটিং করতেন রাজেশ চৌহান।
১৯৮৮-৮৯ মৌসুম থেকে ২০০০-০১ মৌসুম পর্যন্ত রাজেশ চৌহানের প্রথম-শ্রেণীর খেলোয়াড়ী জীবন চলমান ছিল। ১৯৯০-এর দশকে ভারতীয় স্পিনারত্রয় লেগ ব্রেক বোলার অনিল কুম্বলে, লেফট-আর্মঅর্থোডক্স বোলার ভেঙ্কটপতি রাজু’র সাথে অফ ব্রেক বোলার হিসেবে অংশ নিয়েছেন।
সমগ্র খেলোয়াড়ী জীবনে একুশটি টেস্ট ও পঁয়ত্রিশটি একদিনের আন্তর্জাতিকে অংশগ্রহণ করেছেন রাজেশ চৌহান। ২৯ জানুয়ারি, ১৯৯৩ তারিখে কলকাতায় সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৮ মার্চ, ১৯৯৮ তারিখে একই মাঠে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।
অংশগ্রহণকৃত খেলাগুলোয় তিনি খুব কমই ভূমিকা পালন করেছিলেন। তাসত্বেও ঐ টেস্টগুলোর কোনটিতেই তিনি ভারতের পরাজয় দেখেননি। এ রেকর্ডের পাশাপাশি ১৯৯৭ সালে করাচীতে সাকলাইন মুশতাকের বলে ছক্কা হাঁকিয়ে ভারতের চার উইকেটের জয়ে নিজেকে স্মরণীয় করে রাখেন।
তার বোলিং ভঙ্গীমায় কিছুটা সন্দেহ ছিল। সন্দেহ থেকে মুক্ত থাকার পর পুনরায় তাকে টেস্ট দলে খেলার জন্যে আমন্ত্রণ জানানো হয়। ১৯৯৭-৯৮ মৌসুমে কলম্বোর থিঁতু হয়ে থাকা প্রেমাদাসা স্টেডিয়ামে ব্যাটসম্যানদের উচ্চ রান সংগ্রহের খেলায় অফ স্পিনার রাজেশ চৌহানের দূর্ভাগ্যজনকভাবে অংশগ্রহণ ছিল। ৭৮ ওভারে তিনি ২৭৬ রান খরচ করেন। একটিমাত্র উইকেট পান ও স্বাগতিক শ্রীলঙ্কা দল ৯৫২/৬ তুলে ইনিংস ঘোষণা করে। এ সংগ্রহটি টেস্ট ক্রিকেটের ইতিহাসের সর্বোচ্চ সংগ্রহ। ফলশ্রুতিতে, ভারতীয় অধিনায়ক উইজডেন ক্রিকেটার্স অ্যালমেনাকের প্রতিবেদকের কাছ এক স্বাক্ষাৎকারে মন্তব্য করেন যে, টসে জয়লাভ করাটা ভীতিজনক ছিল।
এরপর, তার বোলিংয়ের বৈধতার বিষয়ে পুনরায় বিতর্ক শুরু হওয়াসহ সাধারণমানের ক্রীড়াশৈলী প্রদর্শনের ফলে ভারত দল থেকে বাদ দেয়া হয়।
এপ্রিল, ২০০৭ সালে মোটর গাড়ি দূর্ঘটনায় মারাত্মকভাবে আহত হন। পা, পিঠ, হাত ও মাথায় গুরুতর চোট পান। বর্তমানে তিনি ভিলাইয়ে বসবাস করছেন ও ছত্তিশগড়ে ব্যবসা পরিচালনা করছেন। ভিলাই স্টিল প্ল্যান্টের প্রো তিনি।
তার পিতা গোবিন্দ রাজা চৌহান রাঁচিতে বসবাস করতেন এবং ১৯৫৭ সালে রঞ্জী ট্রফি ও ১৯৬৪ সালে দিলীপ ট্রফি প্রতিযোগিতায় অংশ নেন। তাদের পূর্ব-পুরুষ কুচের ভিদিতে ও তিনি কুচ গুরজার সম্প্রদায়ের সদস্য। ১৯৯৩ থেকে ১৯৯৬ সাল পর্যন্ত কুচ গুরজার ক্ষত্রিয় সম্প্রদায়ের শাখা নিখিল ভারত যুব শাখার সভাপতির দায়িত্বে ছিলেন ও ঐ সম্প্রদায়ে সক্রিয় সামাজিক সদস্য।
৭ জুলাই, ২০১৪ ভিলাইয়ে নিজ গৃহে হৃদযন্ত্র ক্রীয়ায় আক্রান্ত হন ও পরবর্তীকালে আরোগ্যলাভ করেন।
পুয়ের্তো রিকান ফুটবল ফেডারেশন

পুয়ের্তো রিকান ফুটবল ফেডারেশন (, ; এছাড়াও সংক্ষেপে পিআরএফএফ নামে পরিচিত) হচ্ছে পুয়ের্তো রিকোর ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৪০ সালে প্রতিষ্ঠিত হয়েছে। এটি প্রতিষ্ঠার ২০ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২৪ বছর পর ১৯৬৪ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর পুয়ের্তো রিকোর রাজধানী সান হুয়ানে অবস্থিত।
এই সংস্থাটি পুয়ের্তো রিকোর পুরুষ, নারী এবং অনূর্ধ্ব-২০ দলের পাশাপাশি ঘরোয়া ফুটবলে লিগা পুয়ের্তো রিকো, লিগা পুয়ের্তো রিকো ফেমেনিনো এবং কোপা লুইস ভিয়ারেয়োর মতো প্রতিযোগিতার সকল কার্যক্রম পরিচালনা করে। বর্তমানে পুয়ের্তো রিকান ফুটবল ফেডারেশনের সভাপতির দায়িত্ব পালন করছেন ইভান রিভেরা গুতিয়েরেজ এবং সাধারণ সম্পাদকের দায়িত্ব পালন করছেন মারিয়া ইনেস লুগো।
ডোমিনিকান ফুটবল ফেডারেশন

ডোমিনিকান ফুটবল ফেডারেশন (, ; এছাড়াও সংক্ষেপে ডিএফএফ নামে পরিচিত) হচ্ছে ডোমিনিকান প্রজাতন্ত্রের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৫৩ সালে প্রতিষ্ঠিত হয়েছে। এটি প্রতিষ্ঠার ৫ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ১১ বছর পর ১৯৬৪ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর ডোমিনিকান প্রজাতন্ত্রের রাজধানী সান্তো দোমিঙ্গোয় অবস্থিত।
এই সংস্থাটি ডোমিনিকান প্রজাতন্ত্রের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে লিগা দোমিনিকানা দে ফুতবল এবং কোপা দোমিনিকানা দে ফুতবলের মতো প্রতিযোগিতার সকল কার্যক্রম পরিচালনা করে। বর্তমানে ডোমিনিকান ফুটবল ফেডারেশনের সভাপতির দায়িত্ব পালন করছেন রুবেন গার্সিয়া এবং সাধারণ সম্পাদকের দায়িত্ব পালন করছেন আর্তুরো হিনসেন।
মার্তিনিক ফুটবল লিগ

মার্তিনিক ফুটবল লিগ (, ; এছাড়াও সংক্ষেপে টেমপ্লেট নামে পরিচিত) হচ্ছে মার্তিনিকের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৫৩ সালে প্রতিষ্ঠিত হয়েছে। এটি প্রতিষ্ঠার ৬০ বছর পর ২০১৩ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর মার্তিনিকের রাজধানী ফর-দে-ফ্রঁসে অবস্থিত।
এই সংস্থাটি মার্তিনিকের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে মার্তিনিক জাতীয় চ্যাম্পিয়নশিপ এবং কুপ দে লা মার্তিনিকের মতো প্রতিযোগিতার সকল কার্যক্রম পরিচালনা করে। বর্তমানে মার্তিনিক ফুটবল লিগের সভাপতির দায়িত্ব পালন করছেন স্যামুয়েল প্রেরো এবং সাধারণ সম্পাদকের দায়িত্ব পালন করছেন জঁ-ক্লোদ ভারু।
গুয়াদলুপীয় ফুটবল লিগ

গুয়াদলুপীয় ফুটবল লিগ (, ; এছাড়াও সংক্ষেপে জিএলএফ নামে পরিচিত) হচ্ছে গুয়াদলুপের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৫৮ সালে প্রতিষ্ঠিত হয়েছে। এটি প্রতিষ্ঠার ৫৫ বছর পর ২০১৩ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর গুয়াদলুপের রাজধানী পয়েঁত-আ-পিত্রে অবস্থিত।
এই সংস্থাটি গুয়াদলুপের পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে গুয়াদলুপ অনার বিভাগ, কুপ দে গুয়াদলুপ এবং কুপ ডিওএমের মতো প্রতিযোগিতার সকল কার্যক্রম পরিচালনা করে। বর্তমানে গুয়াদলুপীয় ফুটবল লিগের সভাপতির দায়িত্ব পালন করছেন জঁ দারত্রন এবং সাধারণ সম্পাদকের দায়িত্ব পালন করছেন আল্যাঁ মোরভানি।
কে এস ফিরোজ

খন্দকার শহীদ উদ্দিন ফিরোজ (১৯৪৪-২০২০) একজন বাংলাদেশী অভিনেতা ও সাবেক সামরিক কর্মকর্তা ছিলেন। তিনি মঞ্চ এবং ছোট ও বড় পর্দায় যুগপৎ অভিনয় করেছেন; নাট্যদল থিয়েটারের জ্যেষ্ঠ সদস্য ও সভাপতি ছিলেন। নিজ নাট্যদলের হয়ে অভিনয় করেছেন "কিং লিয়ার", "সাতঘাটের কানাকড়ি", "রাক্ষসী" সহ বেশ কয়েকটি মঞ্চ নাটকে। ‘সাতঘাটের কানাকড়ি’ ঢাকার মঞ্চের একটি আলোচিত ও প্রশংসিত নাটক।
১৯৬৮ সালে তিনি প্রথম টেলিভিশন নাটকে অভিনয় করেন। প্রথম অভিনীত টিভি নাটকের নাম ‘তবুও দ্বীপ জ্বলে’। অভিনয় জীবনে পাঁচ শতাধিক টিভি নাটকে অভিনয় করেছেন।
কে এস ফিরোজ ১৯৪৬ সালের ৭ জুলাই জন্মগ্রহণ করেন। তার জন্ম ঢাকার লালবাগে এ জে এম সাইদুর রহমান ও মা রাবেয়া খাতুনের ঘরে। পৈতৃক নিবাস বরিশালের উজিরপুরের মশাং গ্রামে। সেখানে শৈশব ও কৈশোর কাটিয়ে ঢাকার জগন্নাথ কলেজে পড়েছেন।
অভিনয় জগতে পরিচিতি পাওয়ার আগে ১৯৬৭ সালে পাকিস্তান সেনাবাহিনীতে যোগ দেন ফিরোজ। ১৯৭৭ সালে বাংলাদেশ সেনাবাহিনীর মেজর পদে চাকরি থেকে অবসর নেওয়ার পর অভিনয়ে নিয়মিত হন। 
নাট্যদল ‘থিয়েটার’র সঙ্গে যুক্ত হয়ে অভিনয়ে কে এস ফিরোজের পথচলা শুরু। অভিনয় জীবনের শুরুর দিকে থিয়েটারের ‘কিং লিয়ার’ মঞ্চ নাটকে নাম ভূমিকায় অভিনয় করে পরিচিত পান তিনি। এই দলের হয়ে তিনি আরও অভিনয় করেছেন ‘সাত ঘাটের কানাকড়ি’, ও ‘রাক্ষসী’ নাটকে। এছাড়া তিনি টেলিভিশনে বহু একক নাটক, ধারাবাহিক ও টেলিফিল্মে অভিনয় করেছেন। টিভিতে তার অভিনীত প্রথম নাটক "দীপ তবুও জ্বলে।" শফিউজ্জামানের রচনায় ও জামান আলী খানের প্রযোজনায় এ নাটকে তার বিপরীতে অভিনয় করেছেন ডলি ইব্রাহীম। টেলিভিশনে তার প্রথম আলোচিত নাটক জিয়া আনসারী প্রযোজিত "প্রতিশ্রুতি
"লাওয়ারিশ" চলচ্চিত্রের মধ্য দিয়ে বড়পর্দায় যাত্রা করেন কে এস ফিরোজ। এছাড়া আবু সাইয়ীদের "শঙ্খনাদ", "বাঁশি", মুরাদ পারভেজ’র "চন্দ্রগ্রহণ", "বৃহন্নলা" চলচ্চিত্রে অভিনয় করেছেন।
কে এস ফিরোজ ২০২০ সালের ২৮ অগাস্ট করোনা ভাইরাসে আক্রান্ত হন, ঢাকা সিএমএইচে চিকিৎসাধীন অবস্থায় তার দুইবার স্ট্রোক হয়। ৯ সেপ্টেম্বর দ্বিতীয় স্ট্রোকে মৃত্যুবরণ করেন। তাকে বনানী সেনানিবাস কবরস্থানে সমাহিত করা হয়েছে।
সকীফা

সকীফা বনী সাঈদা (), সাধারণত কেবল সকীফা () হিসেবে পরিচিত, ছিল একটি ছাদযুক্ত দালান যা বনু খাজরাজ বংশের বনু সাঈদা গোত্র ব্যবহার করত। ইসলামের ইতিহাসে সকীফা একটি গুরুত্বপূর্ণ স্থান কারণ মহানবীর মৃত্যুর পর তাঁর কয়েকজন সাহাবি এই জায়গায় জড়ো হয়েছিলেন এবং আবু বকরকে প্রথম খলিফা হিসেবে নির্বাচন করেছিলেন।
গুইয়ান ফুটবল লিগ

গুইয়ান ফুটবল লিগ (, ; এছাড়াও সংক্ষেপে জিএফএল নামে পরিচিত) হচ্ছে ফরাসি গায়ানার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬২ সালে প্রতিষ্ঠিত হয়েছে। এটি প্রতিষ্ঠার ৫১ বছর পর ২০১৩ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর ফরাসি গায়ানার স্তাদ দে বাদুয়েলে অবস্থিত।
এই সংস্থাটি ফরাসি গায়ানার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে ফরাসি গায়ানা অনার বিভাগ এবং কুপ দে গুইয়ানের মতো প্রতিযোগিতার সকল কার্যক্রম পরিচালনা করে। বর্তমানে গুইয়ান ফুটবল লিগের সভাপতির দায়িত্ব পালন করছেন মার্সেল বাফাউ এবং সাধারণ সম্পাদকের দায়িত্ব পালন করছেন অঁতোয়ান নেলসন।
রায়ঘাটি ইউনিয়ন

রায়ঘাটি বাংলাদেশের রাজশাহী বিভাগের রাজশাহী জেলার অন্তর্গত মোহনপুর উপজেলার একটি ইউনিয়ন।
রায়ঘাটী ইউনিয়নের আয়তন ।
রায়ঘাটি ইউনিয়ন মোহনপুর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম মোহনপুর থানার আওতাধীন। এটি জাতীয় সংসদের ৫৪নং নির্বাচনী এলাকা রাজশাহী এর অংশ। ইউনিয়নটিতে ২০ টি গ্রাম ও ২৩ টি মৌজা আছে।
২০১১ সালের আদমশুমারি অনুযায়ী রায়ঘাটী ইউনিয়নের মোট জনসংখ্যা ১৬,৭৭১ জন। এর মধ্যে পুরুষ ৮৩৮৭ জন এবং মহিলা ৮৩৮৪ জন। মোট পরিবার ২,৯১৩ টি।
২০১১ সালের আদমশুমারি অনুযায়ী এই ইউনিয়নের সাক্ষরতার হার ৮৭%।
কেইম্যান দ্বীপপুঞ্জ ফুটবল অ্যাসোসিয়েশন

কেইম্যান দ্বীপপুঞ্জ ফুটবল অ্যাসোসিয়েশন (; এছাড়াও সংক্ষেপে সিআইএফএ নামে পরিচিত) হচ্ছে কেইম্যান দ্বীপপুঞ্জের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬৬ সালে প্রতিষ্ঠিত হয়েছে। এটি প্রতিষ্ঠার ২৬ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২৪ বছর পর ১৯৯০ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর কেইম্যান দ্বীপপুঞ্জের গ্র্যান্ড কেইম্যানে অবস্থিত।
এই সংস্থাটি কেইম্যান দ্বীপপুঞ্জের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে কেইম্যান দ্বীপপুঞ্জ প্রিমিয়ার লীগ, কেইম্যান দ্বীপপুঞ্জ এফএ কাপ এবং কেইম্যান দ্বীপপুঞ্জ ডিজিসেল কাপের মতো প্রতিযোগিতার সকল কার্যক্রম পরিচালনা করে। বর্তমানে কেইম্যান দ্বীপপুঞ্জ ফুটবল অ্যাসোসিয়েশনের সভাপতির দায়িত্ব পালন করছেন আলফ্রেডো ওয়াইটটেকার এবং সাধারণ সম্পাদকের দায়িত্ব পালন করছেন মার্কোস টিনোকো।
বাহামা দ্বীপপুঞ্জ ফুটবল অ্যাসোসিয়েশন

বাহামা দ্বীপপুঞ্জ ফুটবল অ্যাসোসিয়েশন (; এছাড়াও সংক্ষেপে বিএফএ নামে পরিচিত) হচ্ছে বাহামা দ্বীপপুঞ্জের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬৭ সালে প্রতিষ্ঠিত হয়েছে। এটি প্রতিষ্ঠার ১ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ১৪ বছর পর ১৯৮১ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর বাহামা দ্বীপপুঞ্জের রাজধানী নাসাউয়ে অবস্থিত।
এই সংস্থাটি বাহামা দ্বীপপুঞ্জের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে বিএফএ জ্যেষ্ঠ লীগ, বাহামা দ্বীপপুঞ্জ প্রেসিডেন্ট'স কাপ এবং গ্র্যান্ড বাহামা এফএ কাপের মতো প্রতিযোগিতার সকল কার্যক্রম পরিচালনা করে। বর্তমানে বাহামা দ্বীপপুঞ্জ ফুটবল অ্যাসোসিয়েশনের সভাপতির দায়িত্ব পালন করছেন আন্তোন সিলি এবং সাধারণ সম্পাদকের দায়িত্ব পালন করছেন ফ্রেদ লুন।
ঘাসিগ্রাম ইউনিয়ন

ঘাসিগ্রাম বাংলাদেশের রাজশাহী বিভাগের রাজশাহী জেলার অন্তর্গত মোহনপুর উপজেলার একটি ইউনিয়ন।
ঘাসিগ্রাম ইউনিয়নের আয়তন ।
ঘাসিগ্রাম ইউনিয়ন মোহনপুর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম মোহনপুর থানার আওতাধীন। এটি জাতীয় সংসদের ৫৪নং নির্বাচনী এলাকা রাজশাহী এর অংশ। ইউনিয়নটিতে ২১ টি গ্রাম ও ২৪ টি মৌজা আছে।
২০১১ সালের আদমশুমারি অনুযায়ী ঘাসিগ্রাম ইউনিয়নের মোট জনসংখ্যা ২৭,৭১৭ জন। এর মধ্যে পুরুষ ১৪১৪৭ জন এবং মহিলা ১৩৫৭১ জন। মোট পরিবার ৪৮০০ টি।
২০১১ সালের আদমশুমারি অনুযায়ী ঘাসিগ্রাম ইউনিয়নের সাক্ষরতার হার ৬৯%।
মুহাম্মাদের স্থলাভিষেক

মুহম্মদের স্থলাভিষেক () হল ইসলামের ইতিহাসের একটি কেন্দ্রীয় ঘটনা যার ফলস্বরূপ মুসলিম সমাজ একাধিক দলে বিভক্ত হয়ে পড়ে যাদের মধ্যে সুন্নি ও শিয়া সম্প্রদায় বিশেষভাবে উল্লেখযোগ্য। শিয়া মুসলমানদের মতে ইসলামের নবী মুহাম্মদ স্বয়ং আলী ইবনে আবী তালিবকে তার স্থলাভিষিক্ত এবং মুসলিম সমাজের প্রধান হিসেবে মনোনীত করেন। অন্যদিকে, সুন্নি মুসলমানদের মতে আবু বকর হলেন জনমতের ভিত্তিতে নির্বাচিত মুহম্মদের স্থলাভিষিক্ত প্রথম ন্যায়নিষ্ঠ খলিফা।
নবীর স্থলাভিষেককে কেন্দ্র করে এই পরস্পরবিরোধী অভিমতের মূলে রয়েছে ইসলামের প্রাথমিক যুগের বিভিন্ন ঐতিহাসিক ঘটনা ও হাদিসের ভিন্নধর্মী ব্যাখ্যা। সুন্নিরা বিশ্বাস করে যে মুহম্মদের কোনো মনোনীত উত্তরাধিকারী ছিলেন না এবং তিনি চেয়েছিলেন মুসলমানরা যেন তাদের মধ্য থেকে একজন নেতা নির্বাচন করে নেয়। তারা সকীফায় নির্বাচিত আবু বকর ও তার উত্তরসূরী তথা খুলাফায়ে রাশেদীনের শাসনকে মান্য করে। এর বিপরীতে শিয়ারা বিশ্বাস করে যে মুহাম্মদ গাদীর খুমের ভাষণে আলীকে তার উত্তরাধিকারী মনোনীত করে যান। তারা প্রাথমিকভাবে মুহম্মদের পরবর্তী তিন খলিফাকে অবৈধ মনে করে এবং শুধুমাত্র আলী ও তার বংশোদ্ভূত বারো ইমামকে ঐশ্বরিকভাবে মনোনীত ন্যায়সঙ্গত মুসলিম নেতা বিবেচনা করে।
এই প্রধান দুই দৃষ্টিভঙ্গির বাইরেও মুহাম্মদের স্থলাভিষেক নিয়ে ভিন্ন অভিমত রয়েছে। ইবাদি মতবাদ এর মধ্যে উল্লেখযোগ্য।
বিএফআই শীর্ষ ১০০ ব্রিটিশ চলচ্চিত্র

১৯৯৯ সালে, ব্রিটিশ ফিল্ম ইনস্টিটিউট ২০শ শতাব্দীর শ্রেষ্ঠ ব্রিটিশ চলচ্চিত্রের বিএফআই শীর্ষ ১০০ তালিকা তৈরি করতে ব্রিটিশ চলচ্চিত্র এবং টেলিভিশন জগতের ১০০০ ব্যক্তির মধ্যে জরিপ চালায়। ভোটারদের সর্বোচ্চ ১০০টি পর্যন্ত চলচ্চিত্র বেছে নিতে বলা হয়েছিল যেগুলি 'সংস্কৃতিগতভাবে ব্রিটিশ'। তালিকায় দুটি আইরিশ চলচ্চিত্রও রয়েছে: "মাই লেফট ফুট" এবং "দ্য কমিটমেন্টস"।
মৌগাছি ইউনিয়ন

মৌগাছি বাংলাদেশের রাজশাহী বিভাগের রাজশাহী জেলার অন্তর্গত মোহনপুর উপজেলার একটি ইউনিয়ন।
মৌগাছি ইউনিয়নের আয়তন ১১.৫১ বর্গ কিলোমিটার। ইউনিয়নটি রাজশাহী জেলা শহর হতে ২০ কি.মি. উত্তরে রাজশাহী নওগাঁ মহাসড়কের পাশে এবং উপজেলা সদর ৭ কিঃ মিঃ দক্ষিণে পূর্বদিকে বারনই নদী এবং পশ্চিম দিকে ধুরইল ইউনিয়ন সীমানায় অবস্থিত।
মৌগাছি ইউনিয়ন মোহনপুর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম মোহনপুর থানার আওতাধীন। এটি জাতীয় সংসদের ৫৪নং নির্বাচনী এলাকা রাজশাহী এর অংশ। ইউনিয়নটিতে ৩৭ টি গ্রাম ও ৩০ টি মৌজা আছে।
২০১১ সালের আদমশুমারি অনুযায়ী মৌগাছি ইউনিয়নের মোট জনসংখ্যা ৩৮,২৪৩ জন। এর মধ্যে পুরুষ ১৯,৫২৮ জন এবং মহিলা ১৮,৭১৫ জন।
২০১১ সালের আদমশুমারি অনুযায়ী মৌগাছি ইউনিয়নের সাক্ষরতার হার ৫৫%।
জাহানাবাদ ইউনিয়ন

জাহানাবাদ বাংলাদেশের রাজশাহী বিভাগের রাজশাহী জেলার অন্তর্গত মোহনপুর উপজেলার একটি ইউনিয়ন।
জাহানাবাদ ইউনিয়নের আয়তন ১১.১১ বর্গ কিলোমিটার।
জাহানাবাদ ইউনিয়ন মোহনপুর উপজেলার আওতাধীন ৬ নং ইউনিয়ন পরিষদ। এ ইউনিয়নের প্রশাসনিক কার্যক্রম মোহনপুর থানার আওতাধীন। এটি জাতীয় সংসদের ৫৪নং নির্বাচনী এলাকা রাজশাহী এর অংশ। ইউনিয়নটিতে ২৭ টি গ্রাম আছে।
২০১১ সালের আদমশুমারি অনুযায়ী জাহানাবাদ ইউনিয়নের মোট জনসংখ্যা ২৮৮২৮ জন। এর মধ্যে পুরুষ ১৪৪৩০ জন এবং মহিলা ১৪৩৯৮ জন। এ ইউনিয়নে ৬৪০৫ টি বাড়ি আছে।
বাকশিমইল ইউনিয়ন

বাকশিমইল বাংলাদেশের রাজশাহী বিভাগের রাজশাহী জেলার অন্তর্গত মোহনপুর উপজেলার একটি ইউনিয়ন।
বাকশিমইল ইউনিয়নের আয়তন ১১.১১ বর্গ কিলোমিটার।
বাকশিমইল ইউনিয়ন মোহনপুর উপজেলার আওতাধীন ৫ নং ইউনিয়ন পরিষদ। এ ইউনিয়নের প্রশাসনিক কার্যক্রম মোহনপুর থানার আওতাধীন। এটি জাতীয় সংসদের ৫৪নং নির্বাচনী এলাকা রাজশাহী এর অংশ। ইউনিয়নটিতে ২৭ টি গ্রাম আছে।
২০১১ সালের আদমশুমারি অনুযায়ী বাকশিমইল ইউনিয়নের মোট জনসংখ্যা ২৮৮২৮ জন। এর মধ্যে পুরুষ ১৪৪৩০ জন এবং মহিলা ১৪৩৯৮ জন। এ ইউনিয়নে ৬৪০৫ টি বাড়ি আছে।
অনলাইন নিউজ পোর্টাল যেমন - সত্যের সকাল ডটকম (sottersokal.com ), দ্য ক্যাম্পাস (thecampus24.com ) রয়েছে।
ধুরইল ইউনিয়ন

ধূরইল বাংলাদেশের রাজশাহী বিভাগের রাজশাহী জেলার অন্তর্গত মোহনপুর উপজেলার একটি ইউনিয়ন।
মোহনপুর উপজেলাধীন ১নং ধূরইল ইউনিয়ন পরিষদটি ৩৯ টি গ্রাম  এবং ২৩টি মৌজা নিয়ে গঠিত। এ উপজেলা কৃষি ও মৎস্য শিল্পপ্রধান এবং বিশেষ করে পান, আলু, ধান ও সবজী উৎপাদনের দিক দিয়ে অন্যতম। এই ইউনিয়নটি উপজেলার  ১নং ধূরইল ইউনিয়ন হিসেবে পরিচিত।
ধূরইল ইউনিয়নের আয়তন ১১.১১ বর্গ কিলোমিটার।
ধূরইল ইউনিয়ন মোহনপুর উপজেলার আওতাধীন ১ নং ইউনিয়ন পরিষদ। এ ইউনিয়নের প্রশাসনিক কার্যক্রম মোহনপুর থানার আওতাধীন। এটি জাতীয় সংসদের ৫৪নং নির্বাচনী এলাকা রাজশাহী এর অংশ। ইউনিয়নটিতে ৩৯ টি গ্রাম ও ২৩ টি মৌজা আছে।
২০১৬ সালের অনলাইন অনুযায়ী ধূরইল ইউনিয়নের মোট জনসংখ্যা ২৮,৮১১ জন।
২০১১ সালের আদমশুমারি অনুযায়ী ধূরইল ইউনিয়নের সাক্ষরতার হার ৭৫%।
উগান্ডার ভূগোল

উগান্ডা পূর্ব আফ্রিকায় কেনিয়ার পশ্চিমে, দক্ষিণ সুদানের দক্ষিণে, গণতান্ত্রিক কঙ্গো প্রজাতন্ত্রের পূর্বে এবং রুয়ান্ডা ও তানজানিয়ার উত্তরে অবস্থিত। এটি গ্রেট হ্রদ অঞ্চলের কেন্দ্রস্থলে অবস্থিত এবং এটি অ্যাডওয়ার্ড হ্রদ, অ্যালবার্ট হ্রদ এবং ভিক্টোরিয়া হ্রদ দ্বারা বেষ্টিত রয়েছে। এর সীমান্তের বেশিরভাগ অংশ হ্রদের কাছে হলেও উগান্ডা সমুদ্রে প্রবেশহীন স্থলবেষ্টিত দেশ।
দেশটি বেশিরভাগ পর্বত ও মালভূমি দ্বারা গঠিত।
এখানের জলবায়ুটি ক্রান্তীয় এবং সাধারণত বর্ষার সাথে দুটি শুষ্ক মরসুম থাকে (ডিসেম্বর থেকে ফেব্রুয়ারি, জুন থেকে আগস্ট)। উত্তরপূর্ব অঞ্চলেের মরসুম আধা-শুষ্ক।
ক্ষেত্রফল:
স্থল সীমানা:
মোট: ২,৭২৯ কিলোমিটার (১,৬৯৬ মাইল)সীমান্ত দেশ: গণতান্ত্রিক প্রজাতন্ত্র কঙ্গোর সাথে ৮৭৭ কিলোমিটার (৫৪৫ মাইল), কেনিয়ার সাথে ৮১৪ কিলোমিটার (৫০৬ মাইল), দক্ষিণ সুদান ৪৭৫ কিলোমিটার (২৯৫ মাইল), তানজানিয়া ৩৯১ কিলোমিটার (২৪৩ মাইল), রুয়ান্ডা ১৭২ কিলোমিটার (১০৭ মাইল)
সর্বনিম্ন স্থান: দক্ষিণ সুদানের সীমান্তে অ্যালবার্ট নাইল, ৬১৪ মিটার (২,০১৪ ফুট)
সর্বোচ্চ স্থান: স্ট্যানলি মাউন্টে মার্গেরিতা শিখর, ৫,১১১ মিটার (১৬,৭৬৮ ফুট)
প্রাকৃতিক সম্পদ: তামা, কোবাল্ট, জলবিদ্যুৎ, চুনাপাথর, লবণ, আবাদযোগ্য জমি, স্বর্ণ
ভূমির ব্যবহার: (২০১২)
সেচ সম্পন্ন জমি: (২০১২):
মোট নবায়নযোগ্য পানিসম্পদ: ৬৬ ঘন কিলোমিটার (১৬ ঘন মাইল) (২০১১) বা ৬০ ঘন কিলোমিটার (১৪ ঘন মাইল) (২০১২)
বর্তমান পরিবেশ সমস্যা:
বন উজাড়করণ, জলাবদ্ধতা, জমির ক্ষয়, অত্যধিক পশুচারণ, বেয়াইনি বন্য পশু শিকার, কৃষিকাজে জলাভূমির অত্যধিক শোষণ এবং ভিক্টোরিয়া হ্রদে ফুলে পোকামাকড়ের উপদ্রব।
পরিবেশসংক্রান্ত আন্তর্জাতিক চুক্তি:
সাক্ষরিত:
স্বাক্ষরিত, কিন্তু অনুমোদিত নয়:
দ্রষ্টব্য: নিরক্ষীয় অঞ্চলে অবস্থিত ছয়টি আফ্রিকান রাষ্ট্রের মধ্যে একটি উগান্ডা। উগান্ডার বেশিরভাগ অংশ নিরক্ষীয় অংশের উত্তরে অবস্থিত।
উগান্ডার জনসংখ্যার ঘনত্ব প্রতি বর্গ কিমিতে ১৭২.৪৪ জন। উগান্ডার মধ্য ও পূর্ব অঞ্চলে সবচেয়ে জনবহুল শহরগুলো অবস্থিত।
কাম্পালা উগান্ডার সবচেয়ে বেশি জনবহুল শহর। এটি জাতীয় ও অর্থনৈতিক রাজধানী। এই শহরের জনসংখ্যা প্রায় ১৩, ৫৩,১৮৯ জন।
জনসংখ্যা অনুযায়ী উগান্ডার শহরগুলো নিচে দেওয়া হলো
উগান্ডার একটি উষ্ণ ক্রান্তীয় জলবায়ু রয়েছে যার মধ্যে তাপমাত্রা গড়ে ২৫ ডিগ্রি থেকে ২৯ ডিগ্রি সেলসিয়াস (৭৭-৮৪° ফারেনহাইট) হয়। ডিসেম্বর থেকে ফেব্রুয়ারি মাস সবচেয়ে উষ্ণ, তবে এই মরসুমে সন্ধ্যার সময়ও ১৭ থেকে ১৮ ডিগ্রি সেলসিয়াস (৬৩ থেকে ৬৪ ডিগ্রি ফারেনহাইট) তাপমাত্রার মতো ঠাণ্ডা হতে পারে।
উগান্ডা বার্ষিক এক হাজার মিমি থেকে ১,৫০০ মিমি পর্যন্ত বৃষ্টিপাত পায়। বর্ষা মৌসুম মার্চ থেকে মে এবং সেপ্টেম্বর থেকে নভেম্বর পর্যন্ত থাকে। এই মাসগুলোতে, ভারী বৃষ্টিপাতের ফলে রাস্তা-ঘাট এবং ভূখণ্ডে চলাচল করা কঠিন হয়ে যায়। জানুয়ারি থেকে ফেব্রুয়ারি এবং আবার জুন থেকে আগস্ট পর্যন্ত সময় শুকনো মরসুম বিদ্যমান থাকে।
উগান্ডার ভিক্টোরিয়া হ্রদ (৬৯,৪৮৪ বর্গ কিমি বা ২৬,৮২৮ বর্গ মাইল) উত্তর আমেরিকার সুপিরিওর হ্রদের পর বিশ্বের দ্বিতীয় বৃহত্তম অভ্যন্তরীণ মিঠাপানির হ্রদ। তবে, বৈকাল হ্রদ গভীরতা ও আয়তনের দিক থেকে বৃহত্তম। ভিক্টোরিয়া হ্রদ নীলনদের পানির অন্যতম উৎস। উগান্ডায় পাঁচটি প্রধান হ্রদ রয়েছে। এগুলো হলো এডওয়ার্ড ও জর্জ হ্রদ (দক্ষিণপশ্চিমে), পশ্চিমে আলবার্ট, মধ্য উগান্ডায় কিওগা এবং পূর্বে বিসিনা হ্রদ। হ্রদগুলোর পাশাপাশি এখানে আটটি প্রধান নদী আছে। এগুলো হলো মধ্য উগান্ডায় ভিক্টোরিয়া নীল নদী; উত্তরে আচওয়া, ওকক ও পাজের, উত্তরপশ্চিমে আলবার্ট নীল নদী; পশ্চিমে কাফু, কাতঙ্গা ও মপঙ নদী।
ভূ-তাপীয় বিদ্যুৎশক্তি

ভূতাপীয় বিদ্যুৎশক্তি হল ভূ-তাপীয় শক্তি দ্বারা উৎপন্ন বিদ্যুৎশক্তি। বর্তমানে বিভিন্ন প্রযুক্তির মাধ্যমে এই ক্ষমতা অর্জন করা সম্ভব হচ্ছে। এর মধ্যে শুষ্ক বাষ্প শক্তিকেন্দ্র, আলোক বাষ্প শক্তিকেন্দ্র এবং বাইনারি চক্র শক্তিকেন্দ্র অন্যতম। বর্তমানে ভূতাপীয় শক্তির সাহায্যে ২৬টি দেশে বিদ্যুৎ উৎপাদন হচ্ছে। অন্যদিকে ভূতাপীয় তাপমাত্রা ব্যবহৃত হচ্ছে ৭০টি দেশে।
২০১৯ সাল পর্যন্ত সারা বিশ্বে প্রায় ১৫.৮ গিগাওয়াটের শক্তিকেন্দ্র রয়েছে। যার ২৮% অর্থাৎ, ৩.৫৫ গিগাওয়াটের শক্তিকেন্দ্র যুক্তরাষ্ট্রে অবস্থিত। ২০২০ সালের মধ্যে সারাবিশ্বে ১৪.৫-১৭.৬ গিগাওয়াটের শক্তিকেন্দ্র তৈরি হবে বলে আশা করা যাচ্ছে। ভূতাপীয় শক্তি সংস্থার তথ্যমতে বিশ্বে মোট সঞ্চিত ভূতাপীয় শক্তির ৬.৯ শতাংশ আমরা ব্যবহার করেছি। বিশ্বে মোট ভূতাপীয় শক্তি ৩৫ গিগাওয়াট থেকে ২ টেরাওয়াট হতে পারে। যেসকল দেশগুলো এই ভূতাপীয় শক্তি ব্যবহার করে নিজেদের ১৫ শতাংশ বিদ্যুৎ চাহিদা মেটাচ্ছে তার মধ্যে এল সালভাদর, কেনিয়া, ফিলিপাইনস, আইসল্যান্ড এবং নিউজিল্যান্ড এবং কোস্টারিকা অন্যতম।
ভূতাপীয় ক্ষমতাকে নবায়নযোগ্য শক্তির মধ্যে ফেলা যায়। কারণ এই ক্ষেত্রে যে পরিমাণ তাপ পাওয়া যায় তা পৃথিবীর মোট তাপের তুলনায় নগন্য। ভূতাপীয় শক্তিকেন্দ্রগুলো থেকে যে পরিমাণ গ্রীনহাউজ গ্যাস নিঃসরিত হয় তা কয়লা-বিদ্যুৎ কেন্দ্র থেকে অনেক কম। প্রতি কিলোও্যাট-ঘণ্টা বিদ্যুৎ-এর জন্য ভূতাপীয় শক্তিকেন্দ্রে ৪৫ গ্রাম কার্বন নিঃসরণ হয়। যা কয়লা ভিত্তিক বিদ্যুৎকেন্দ্রের তুলনায় ৫ শতাংশেরও কম।
২০৫০ সালের মধ্যে এই ভূতাপীয় শক্তি মানুষের চাহিদার ৩-৫ শতাংশ পূরণ করবে। ২১০০ সালের মধ্যে তা ১০ শতাংশ পূরণ করবে।
২০শ শতাব্দীর শুরুর দিকে বিদ্যুৎ-এর চাহিদা মেটানোর জন্য নতুন কিছু চিন্তা করা শুরু হলো। ১৯০৪ সালের ৪ জুলাই ইতালির পিয়েরে গিনোরি কন্টি প্রথম ভূতাপীয় শক্তি থেকে বিদ্যুৎ উৎপাদনের চেষ্টা করেন। তিনি ৪ টি বৈদ্যুতিক বাতি জ্বালাতে সক্ষম হন। পরবর্তীতে, ১৯১১ সালে সেখানে বিশ্বের প্রথম বাণিজ্যিক ভূতাপীয় শক্তিকেন্দ্র স্থাপিত হয়। জাপান, বেপ্পু এবং গেসারেও পরীক্ষামূলকভাবে শক্তিকেন্দ্র নির্মাণ করা হয়। ১৯৫৮ সাল পর্যন্ত ইতালিই একমাত্র রাষ্ট্র ছিল যারা ভূতাপীয় শক্তিকে কাজে লাগিয়ে বিদ্যুৎ উৎপাদন করতো।
ইতালির পর বাণিজ্যিকভাবে নিউজিল্যান্ড ছিল দ্বিতীয় রাষ্ট্র যারা ভূতাপীয় শক্তিকে কাজে লাগিয়ে বিদ্যুৎ উৎপাদন শুরু করে। ১৯৫৮ সালে নিউজিল্যান্ডে ওয়াইরেকেই কেন্দ্র স্থাপিত হয়। এবং এই শক্তিকেন্দ্রেই সর্বপ্রথম আলোক বাষ্প প্রযুক্তি শুরু হয়।
যুক্তরাষ্ট্রের ক্যালিফোর্নিয়াতে প্যাসিফিক গ্যাস এবং ইলেক্ট্রিক কোম্পানি সর্বপ্রথম গেসারে ভূতাপীয় শক্তিকেন্দ্র স্থাপন করে। এসময় যে টার্বাইনটি দিয়ে কাজ শুরু করা হয়েছিল তা প্রায় ৩০ বছর টিকেছিল এবং ১১ মেগাওয়াট বিদ্যুৎ উৎপাদন করেছিল।
অন্যান্য তাপীয় বিদ্যুৎকেন্দ্রের মতো ভূতাপীয় শক্তি কেন্দ্রও একই ভাবে কাজ করে। তবে এক্ষেত্রে কোনরকম জ্বলানি ব্যবহার করা হয় না। এখানে ব্যবহার করা হয় পৃথিবীর মধ্যখানের তাপ। এই তাপকে কাজে লাগিয়ে কোন তরলজাতীয় পদার্থ বা জলকে গরম করা হয়। এই গরম করা জল টার্বাইনকে ঘোরায়। ফলে বিদ্যুৎ উৎপন্ন হয়। পরবর্তীতে ঠান্ডা হওয়া জলকে পুনরায় তাপ দেওয়া হয়।
ভূতাপীয় শক্তিকেন্দ্রে কোনরকম জ্বালানীর প্রয়োজন পড়ে না। এর ফলে জ্বালানীর জন্য কোন খরচ হয় না। কিন্তু মোট খরচ অনেক হয়ে যায়। মাটি খুড়তেই মোট খরচের অর্ধেক খরচ হয়ে যায়। এবং অনেক বেশি খনন করলেও তা ঝুকিপূর্ণ হয়ে যায়।
</ref>
কৃষ্ণগুরু আধ্যাত্মিক বিশ্ববিদ্যালয়

কৃষ্ণগুরু আধ্যাত্মিক বিশ্ববিদ্যালয় আসামের ষষ্ঠ ব্যক্তিগত খণ্ডের বিশ্ববিদ্যালয়। বিশ্ববিদ্যালয়টি আসাম সরকারের ৯ মার্চ, ২০১৭ সালে গৃহীত "কৃষ্ণগুরু আধ্যাত্মিক বিশ্ববিদ্যালয় বিল, ২০১৭"-এর আধারে স্থাপন করা হয়েছে।
বরপেটা জেলার ন সত্র কৃষ্ণগুরু ফাউন্ডেশন এটির প্রতিষ্ঠা করেছে। বিশ্ববিদ্যালয়টির ভিত্তিপ্রস্তর ধর্মীয় গুরু, "কৃষ্ণগুরু অরুণ গোস্বামী" স্থাপন করেছিলেন।
২০১৭ সালের ৩ আগস্ট তারিখে আসামের মুখ্যমন্ত্রী সর্বানন্দ সোনোয়াল নিজে কৃষ্ণগুরু আধ্যাত্মিক বিশ্ববিদ্যালয় আনুষ্ঠানিকভাবে উদ্বোধন করেন। নিজের মধ্যে ব্যতিক্রমী বিশ্ববিদ্যালয়টি আধ্যাত্মিক শিক্ষার মধ্য দিয়ে আধুনিক শিক্ষা প্রদান করছে। ঐ বছরের আগস্ট মাস থেকে বিশ্ববিদ্যালয়টি শিক্ষাক্ষেত্রে সক্রিয় হয়ে অসমীয়া, রাজনীতি বিজ্ঞান এবং গণিত শাস্ত্রের বিভিন্ন পাঠক্রম আরম্ভ করেছে। অনাগত দিনে ধীরে ধীরে অন্যান্য পাঠক্রমসমূহও আরম্ভ করা হবে।
বিকালী মহাবিদ্যালয়

বিকালী মহাবিদ্যালয় হল নিম্ন আসামের গোয়ালপাড়া জেলার পূর্বে অবস্থিত উচ্চশিক্ষার একটি প্রতিষ্ঠান৷ এই মহাবিদ্যালয়টি ১৯৮২ সাল ১৪ এপ্রিল তারিখে “বিকালী মৌজা উন্নয়ন সমিতি” (একটি আর্থ-সামাজিক ও সাংস্কৃতিক সংগঠন)-এর অধীনে ৫২টি গাঁওয়ের জনসাধারণ দ্বারা প্রতিষ্ঠিত৷ মহাবিদ্যালয়টি গুয়াহাটি বিশ্ববিদ্যালয়ের অন্তর্গত৷
স্বামী অখণ্ডানন্দ

স্বামী অখণ্ডানন্দ () ( জন্ম: ৩০ সেপ্টেম্বর ১৮৬৪ - মৃত্যু:৭ ফেব্রুয়ারি, ১৯৩৭) রামকৃষ্ণ মঠ ও রামকৃষ্ণ মিশন-এর তৃতীয় অধ্যক্ষ ও মিশনের সেবা কার্যের প্রধান উদ্যোক্তা। রামকৃষ্ণ পরমহংসদেবের ১৭ জন শিষ্যের অন্যতম।
তার পিতার নাম শ্রীমন্ত গঙ্গোপাধ্যায় এবং পিতৃদত্ত নাম গঙ্গাধর গঙ্গোপাধ্যায়। স্বামী বিবেকানন্দর পরিব্রাজক অবস্থার সঙ্গী ও সহচররূপে ভারতে নানা তীর্থ পরিভ্রমণ করেন। ১৮৯৫ খ্রিস্টাব্দে পশ্চিমবঙ্গের মুর্শিদাবাদ জেলার দুর্ভিক্ষপীড়িত সারগাছি ও মহিলা গ্রামে সেবা কার্য শুরু করেন। তার জীবনের অন্যতম কীর্তি সারগাছিতে আশ্রম ও কলাশিল্প বিদ্যালয় স্থাপন। মিশনের পত্রিকা "উদ্বোধন"-এ তার ভ্রমণকাহিনী “তিব্বতে তিন বৎসর” প্রকাশিত হয়।
১৯২৫ সালে ৬১ বছর বয়সে তিনি মঠ ও রামকৃষ্ণ মিশন-এর সহ অধ্যক্ষ নিযুক্ত হন। স্বামী শিবানন্দ তখন অধ্যক্ষ ছিলেন। ১৯৩৪ সালে হৃদরোগে ৮০ বর্ষীয় স্বামী শিবানন্দের প্রয়াণে তিনি অধ্যক্ষ নিযুক্ত হন। তবে তিনি বহরমপুর নিকটবর্তী সারগাছি আশ্রমেই বেশি থাকতেন।
তার অধ্যক্ষকালে মাধবরাও সদাশিবরাও গোলওয়ালকরপ্রভাবিত হন। যিনি পরবর্তীকালে রাষ্ট্রীয় স্বয়ংসেবক সঙ্ঘ-এর সঙ্ঘচালকের দায়িত্ব নেন।
১৯৩৬ সালে স্বামী শিবানন্দ অধ্যক্ষকালীন সময়েই রামকৃষ্ণদেবের জন্মশতবার্ষিকী কলকাতায় পালিত হয়।
১৯৩৭ সালের ফেব্রুয়ারি মাসে তিনি অসুস্থ হয়ে পড়েন। তাকে কলকাতায় আনা হয়। ১৯৩৭ সালের ৭ই ফেব্রুয়ারি রামকৃষ্ণ মিশনের অধ্যক্ষ থাকাকালীন বেলুড়মঠে তার জীবনাবসান হয়।
দেরগাঁও কমল দুয়রা মহাবিদ্যালয়

দেরগাঁও কমল দুয়রা মহাবিদ্যালয় ভারত এ গোলাঘাট জেলার দেরগাঁওতে অবস্থিত একটি মহাবিদ্যালয়। ১৯৬২ এই মহাবিদ্যালয় স্থাপন করা হয়েছিল। দেরগাঁও কমল দুয়রা মহাবিদ্যালয় ডিব্রুগড় বিশ্ববিদ্যালয়ের অন্তর্ভুক্ত।
দেরগাঁও কমল দুয়রা মহাবিদ্যাল কলা, বিজ্ঞান এবং বাণিজ্য শাখায় আসাম উচ্চতর মাধ্যমিক শিক্ষা সংসদ-এর অধীনে উচ্চতর মাধ্যমিক পাঠ দেয়। এবং এর স্নাতক এবং স্নাতকোত্তর পাঠক্রম ডিব্রুগড় বিশ্ববিদ্যালয়ের অন্তর্ভুক্ত। এর সাথে মহাবিদ্যালয়টি কিছু পেশাদারী শিক্ষাও দেয়। সেগুলি হল:
এছাড়া এখানে ইন্দিরা গান্ধী জাতীয় মুক্ত বিশ্ববিদ্যালয় এবং কৃষ্ণকান্ত সন্দিকৈ রাজ্য মুক্ত বিশ্ববিদ্যালয়ের অধ্যয়ন কেন্দ্র আছে।
আসাম বিজ্ঞান এবং প্রযুক্তিবিদ্যা বিশ্ববিদ্যালয়

প্রযুক্তিবিদ্যা এবং গবেষণার ক্ষেত্রে উন্নতির জন্য বিশ্ববিদ্যালয়টি অষ্ট্রেলিয়ার কার্টিন বিশ্ববিদ্যালয়ের সাথে সহযোগিতার এক চুক্তি স্বাক্ষর করেছে।
আসাম ডাউনটাউন বিশ্ববিদ্যালয়

বিশ্ববিদ্যালয়টি ডাউনটাউন চ্যারিটেবল ন্যাস প্রতিষ্ঠা করেছিল। ডাউনটাউন হাসপাতাল এই ন্যাসের পরিচালক।
আসাম ডাউনটাউন বিশ্ববিদ্যালয় গুয়াহাটির পানীখাইতীর মাধব নগর পথে অবস্থিত।
বিশ্ববিদ্যালয়টি বিভিন্ন বিষয়ে স্নাতক এবং স্নাতকোত্তর ডিগ্রী দেয়। বিশ্ববিদ্যালয়টিতে প্রকৌশল, হাসপাতালিটি, স্বাস্থ্য বিজ্ঞান এবং ফার্মাসি বিষয়ে বিভিন্ন পাঠক্রমের সুবিধা আছে।
এটি হোটেল ব্যবস্থাপনা এবং উদ্যোগিক প্রশিক্ষণে ডিগ্রী প্রদান করতে ভারত পর্যটন উন্নয়ন সংস্থার সাথে বোঝাপড়ার চুক্তি সই করেছে।
মহাপুরুষ শ্রীমন্ত শংকরদেব বিশ্ববিদ্যালয়

মহাপুরুষ শ্রীমন্ত শংকরদেব বিশ্ববিদ্যালয় হল শ্রীমন্ত শংকরদেব সংঘের উদ্যোগে গুরুজনার নামে স্থাপিত একটি বিশ্ববিদ্যালয়। আসামের বর্তমান নগাঁও শহরে অবস্থিত সংঘের মূল কার্য্যালয় চৌহদ্দিতে এবং গুয়াহাটির রূপনগরে এই বিশ্ববিদ্যালয়টি অস্থায়ীভাবে পরিচালিত হয়ে আসছে। বর্তমানে ১৩টি বিভাগে পাঠদান করা হচ্ছে।
সংঘের আবেদন মর্মে আসাম সরকার "Assam Private Universities Act, 2007"-এর অধীনে আসাম বিধানসভায় ‘The Mahapurusha Srimanta Sankaradeva Viswavidyalaya Act, 2013’ বিলটি গৃহীত হয়ে ২০১৩ সালে এই বিশ্ববিদ্যালয়টির প্রতিষ্ঠা হয়। 
নগাঁও চৌহদ্দিঃ
গুয়াহাটি চৌহদ্দিঃ
গোলাঘাট প্রকৌশল মহাবিদ্যালয়

মহাবিদ্যালয়টি ২০১৮-১৯ শিক্ষাবর্ষ থেকে প্রকৌশল পাঠক্রম আরম্ভ করে। মহাবিদ্যালয়টি সর্ব ভারতীয় প্রযুক্তি শিক্ষা পরিষদ-এর স্বীকৃতিপ্রাপ্ত এবং আসাম বিজ্ঞান এবং প্রযুক্তিবিদ্যা বিশ্ববিদ্যালয়ের অন্তর্গত।
এটি আসামের ষষ্ঠ রাজ্য সরকারের দ্বারা প্রতিষ্ঠিত প্রকৌশল মহাবিদ্যালয়।
মহাবিদ্যালয়টি ব্যবহারিক, যান্ত্রিক এবং রাসায়নিক প্রকৌশল বিভাগের চার বছরের স্নাতক পাঠক্রম দেয় এবং এটি আসাম বিজ্ঞান এবং প্রযুক্তিবিদ্যা বিশ্ববিদ্যালয়ের অন্তর্ভুক্ত।
প্রশান্ত (অভিনেতা)

প্রশান্ত হচ্ছেন ভারতের একজন তামিল চলচ্চিত্র অভিনেতা। ১৯৯০ সালের চলচ্চিত্র 'ভাইগাছি পোরানতাচু' ছিলো তার অভিনীত প্রথম চলচ্চিত্র। তার বাবা তিয়াগরজনও একজন অভিনেতা ছিলেন যিনি আবার তামিল চলচ্চিত্র পরিচালনাও করেছেন। নব্বইয়ের দশকেই প্রশান্ত নামকরা পরিচালক বলু মহেন্দ্র পরিচালিত চলচ্চিত্রে অভিনয় করার সুযোগ পেয়েছিলেন, এছাড়াও তিনি মণি রত্নমের চলচ্চিত্রে কাজ করার সুযোগ পেয়ে গিয়েছিলেন। ঐশ্বর্যা রায়ের সঙ্গে প্রশান্ত "জিন্স" (১৯৯৮) চলচ্চিত্রে অভিনয় করে একজন পরিচিত নায়কের মর্যাদা পেয়ে যান।
প্রশান্ত হচ্ছেন তামিল চলচ্চিত্রের আরেক অভিনেতা বিক্রমের চাচাত ভাই। প্রশান্ত এখন আর অভিনয়ে সক্রিয় নন এবং তিনি চেন্নাইয়ের একটি শপিং মলে বড় একটি দোকান চালান কর্মচারী দিয়ে।
জ্ঞান বিজ্ঞান একাডেমী

অধ্যক্ষ হলেন রাজীব সাহু। বিদ্যালয়টি ব্যক্তিগত খণ্ডের অন্তর্গত।
ডিব্রুগড় শহরের মধ্যের বৈরাগীমঠে অবস্থিত। বিদ্যালয়টির সম্মুখে আছে ঐতিহাসিক কনভয় রোড। জ্ঞান বিজ্ঞান ডিব্রুগড় রেলওয়ে স্টেশন-এর নিচেই কাছে অবস্থিত।
সকলো সুবিধারে ভরা জ্ঞান বিজ্ঞানে আধুনিক পরীক্ষাগার এবং গ্রন্থাগার আছে। তদুপরি বিভিন্ন প্রতিযোগিতামূলক পরীক্ষা, যেমন: JEE (Mains এবং Advance), AIIMS, NIFT, CLAT, Assam CEE ইত্যাদি এবং বিভিন্ন উচ্চশিক্ষা প্রতিষ্ঠানে ভর্তির জন্য এর ছাত্র-ছাত্রীদের প্রশিক্ষণ এবং কেরিয়ার গাইডেন্স দেওয়া হয়।
জ্ঞান বিজ্ঞান একাডেমী বিজ্ঞান, বাণিজ্য এবং কলা - এই তিনটি বিভাগে উচ্চতর মাধ্যমিকের পাঠদান করা হয়। এটি আসাম উচ্চতর মাধ্যমিক শিক্ষা সংসদ-এর অন্তর্ভুক্ত।
এল তাওহীদ মসজিদ

এল তাওহীদ মসজিদ নেদারল্যান্ডসের আমস্টারডামে অবস্থিত একটি সুন্নি মসজিদ। নেদারল্যান্ডসের রাজধানী আমস্টারডামের হানজেনস্ট্রায় অবস্থিত এই মসজিদটি এল তাওহীদ ফাউন্ডেশন কর্তৃক পরিচালিত মসজিদগুলোর মধ্যে অন্যতম একটি মসজিদ।
এটি ১৯৮৬ সালে সৌদি বেসরকারী সংস্থা আল-হারামাইন ফাউন্ডেশনের অনুদানে নির্মাণ করা হয়েছিল।
মুসলমানগণ পাঁচ ওয়াক্ত নামাজ আদায় ছাড়াও, বিভিন্ন সামাজিক কাজকর্ম এবং আরবি ভাষা পাঠের জন্যও এই মসজিদ ব্যবহার করে থাকেন। এই মসজিদের সাথে একটি বইয়ের দোকান এবং ধর্মীয় ভিডিও ডিভিডি প্রকাশনা রয়েছে।
এক সময় এই মসজিদটিকে ওলন্দাজ সরকার উগ্রপন্থার সম্ভাব্য প্রচারক হিসাবে উল্লেখ করেছিল; কেননা ওলন্দাজ চলচ্চিত্র পরিচালক থিও ভ্যান গগের হত্যাকারী মোহাম্মদ বাউয়েরি এই মসজিদে আত্মগোপন করেছিলেন এবং ১১ই সেপ্টেম্বরে টুইন টাওয়ারে হামলাকারী পাইলট মোহাম্মদ আত্তা ও মারওয়ান আল শেহি এবং হামলার সমন্বয় ঘটানোর অভিযোগে অভিযুক্ত রমজি বিনালশিভের সাথে ১৯৯৯ সালে এই মসজিদে আয়োজিত ইসলামিক পিউরানটিজম বিষয়ক একটি সম্মেলনের সময় সাক্ষাৎ করেছিলেন।
বরনগর মহাবিদ্যালয়

বরনগর মহাবিদ্যালয় বা সংক্ষেপে বি এন কলেজ আসামের বরপেটা জেলার উচ্চশিক্ষার প্রধান শিক্ষা প্রতিষ্ঠানসমূহের মধ্যে অন্যতম। 
বরনগর মহাবিদ্যালয়ে নিম্নোক্ত পাঠক্রমসমূহের শিক্ষা প্রদান করা হয়। মহাবিদ্যালয়টির স্নাতক শাখা এবং উচ্চতর মাধ্যমিক শাখা যথাক্রমে গৌহাটি বিশ্ববিদ্যালয় এবং আসাম উচ্চতর মাধ্যমিক শিক্ষা সংসদ-এর অধীনস্থ।
মহাবিদ্যালয়টিতে বর্ত্তমান নিচে উল্লিখিত ৯ টা বিভাগ আছে।
১৯৬২ সাল থেকে ২০১৫ সাল পর্যন্ত মহাবিদ্যালয়টিতে মোট নয়জন অধ্যক্ষ কার্যনির্বাহ করেছেন।
বরাক উপত্যকা প্রকৌশল মহাবিদ্যালয়

মহাবিদ্যালয়টি ২০১৭-১৮ শিক্ষাবর্ষ থেকে কম্পিউটার বিজ্ঞান এবং প্রকৌশল (Computer Science and Engineering) এবং অণুবিদ্যুৎ ও দূরসংযোগ প্রকৌশল (Electronics and Telecommunication Engineering) বিভাগে চার বছরের স্নাতক পাঠক্রম দেওয়া আরম্ভ করে। মহাবিদ্যালয়টি "সর্ব ভারতীয় প্রযুক্তি শিক্ষা পরিষদ"ের (All India Council for Technical Education) (AICTE) স্বীকৃতিপ্রাপ্ত।
এটি আসামের পঞ্চম রাজ্য সরকারের দ্বারা প্রতিষ্ঠিত প্রকৌশল মহাবিদ্যালয় এবং বরাক উপত্যকার প্রথম।
বরাক উপত্যকা প্রকৌশল মহাবিদ্যালয়টি কম্পিউটার বিজ্ঞান এবং প্রকৌশল (Computer Science and Engineering) এবং অণুবিদ্যুৎ এবং দূরসংযোগ প্রকৌশল (Electronics and Telecommunication Engineering) বিভাগে চার বছরের স্নাতক পাঠক্রম পড়ায়।
২০১৭ সালে এই পরীক্ষা আসামের প্রযুক্তি শিক্ষা আয়ুক্ত অনুষ্ঠিত করেন।
মেভলানা মসজিদ

মেভলানা মসজিদ (; ) নেদারল্যান্ডসের রটার্ডামের উত্তর-পশ্চিমে অবস্থিত একটি মসজিদ, যেখানে মূলত তুর্কি-ওলন্দাজ মুসলমানরা উপাসনা করে থাকে। রুমির নামানুসারে মসজিদটি ২০০১ সালে নির্মাণ করা হয়েছিল এবং দুটি মিনার উক্ত সময়ে তৈরি করা হয়েছিল। ২০০৬ সালে এই মসজিদটিকে রটার্ডামের সবচেয়ে আকর্ষণীয় ভবন হিসাবে স্বীকৃত দেওয়া হয়েছিল।
আদিত্য রাজ কাপুর

আদিত্য রাজ কাপুর (জন্ম: ১ জুলাই ১৯৫৬) একজন ভারতীয় চলচ্চিত্র অভিনেতা এবং কাপুর পরিবার থেকে চলচ্চিত্র নির্মাতা। তিনি প্রয়াত অভিনেতা শাম্মী কাপুর এবং অভিনেত্রী গীতা বালির ছেলে। কাপুর বেশ কয়েকটি হিন্দি ছবিতে সহকারী পরিচালক এবং "শামাল", "ডন্ট" "স্টপ ড্রিমিং" (২০০৭) এবং "সাম্বার সালসা" (২০০৭) এর মতো তাঁর ইংরেজি ভাষার পরিচালিত চলচ্চিত্রের জন্য সহকারী পরিচালক হিসাবে পরিচিত হিসাবে পরিচিত। তাঁর সংস্থা মুম্বই এবং দিল্লিতে বিনোদন পার্কগুলি তৈরি করেছে।
আদিত্য রাজ ভারতীয় চলচ্চিত্র জগতের সুপরিচিত কাপুর পরিবারের সদস্য। তিনি অভিনেতা শাম্মী কাপুর এবং গীতা বালির জন্মগ্রহণ করেছিলেন। "জবসে তোমায় দেখ হ্যায়" ছবিতে তিনি শিশু অভিনেতা ছিলেন। তিনি অভিনেতা পৃথ্বীরাজ কাপুরের নাতি, অভিনেতা i ষি কাপুর এবং রণধীর কাপুর এবং রাজীব কাপুরের চাচাতো ভাই। তিনি অভিনেতা রণবীর কাপুর, কারিশমা কাপুর এবং কারিনা কাপুরের মামা। আদিত্য রাজ কাপুর প্রীতি কাপুরের সাথে বিবাহবন্ধনে আবদ্ধ এবং তাঁর দুটি সন্তান রয়েছে। 
স্কুলশিক্ষা শেষ করার পরে, কাপুর ১৯৭৩ সালের রোমান্টিক ছবি "ববি" জন্য তার চাচা রাজ কাপুরের সাথে সহকারী পরিচালক হিসাবে তার পেশাগত জীবন শুরু করেছিলেন এবং এরপরে "সত্যম শিবম সুন্দরম" (১৯৭৮), "গেরাফতারের" (১৯৮৫) "সাজন" (১৯৯১), "দিল তেরা আশিক" (১৯৯৩), "পাপি গুদিয়া" (১৯৯৬) এবং "আড়জু" (১৯৯৯) মতো ছবিতে সহকারী পরিচালক হিসাবে কাজ "করেছিলেন।" । বলিউডের কিছুদিন বিরতির পরে কাপুর "ডোন" "স্টপ ড্রিমিং" এবং "সাম্বার সালসা" (উভয় ২০০৭) র পরিচালক ও পরিচালক হিসাবে ফিরে এসেছিলেন।
অভিনেতা হিসাবে কাপুরের প্রথম গুরুত্বপূর্ণ ভূমিকাটি জগমোহন মুন্ধরার "চেজ" (২০১০) নিয়ে এসেছিল। এর আগে তিনি "সত্যম শিবম সুন্দরম-" তে ছোটখাটো চরিত্রে অভিনয় করেছিলেন - যেখানে তিনি ছিলেন শশী কাপুরের দেহের দ্বিগুণ এবং "দিল তেরা আশিক" । "চেজকে" অনুসরণ করে তিনি এমন এক ব্যবসায়ীর ভূমিকায় অভিনয় করেছিলেন যিনি "মুম্বাই ১১৮ তে" বেশ্যা প্রেমে পড়েন। কাপুর "দীওয়ঙ্গী নে হাদ কর দি" (২০১০), "ইসি লাইফ মেইন" (২০১০), "হ্যাঁ টু লাভ" (২০১২) এবং "ইয়ামলা পাগলা দিওয়ানা ২" (২০১১) তেও অভিনয় করেছিলেন। ২০১৪ সালে তিনি বাইক-চালিত "ইন্ডিয়া হাইতে" অংশ নিয়েছিলেন যা বেশ কয়েকটি ভারতের রাজ্য, নেপাল এবং ভুটান জুড়ে। একই বছর কাপুর আশুতোষ গোয়ারিকর- পরিচালিত টেলিভিশন সিরিজ "এভারেস্টে উপস্থিত হয়েছিল" । আদিত্য একটি ট্রাক এবং গুদাম ব্যবসায়েরও মালিক। তার নির্মাণ সংস্থা মুম্বাইয়ের ফ্যান্টাসি ল্যান্ড এবং দিল্লির অপ্পু ঘর বিনোদনমূলক উদ্যানগুলি তৈরি করেছে।
ঋচা শর্মা (গায়িকা)

ঋচা শর্মা (; জন্ম ২৯ আগস্ট ১৯৭৪) হলেন একজন ভারতীয় নেপথ্য সঙ্গীতশিল্পী ও ভক্তিমূলক গানের শিল্পী। ২০০৬ সালে তিনি "বাবুল" চলচ্চিত্রের "বিদায়" গানে কণ্ঠ দেন, যা বলিউডের দীর্ঘতম গান। "মাই নেম ইজ খান" (২০১০) চলচ্চিত্রের "সাজদা" গানে কণ্ঠ দিয়ে তিনি শ্রেষ্ঠ নারী নেপথ্য কণ্ঠশিল্পী বিভাগে জি সিনে পুরস্কার অর্জন করেন।
ঋচা ১৯৯৪ সালে মুম্বইয়ে আগমন করেন। তিনি বিভিন্ন গানের কভার সংস্করণ ও ভজন গেয়ে তারা জীবিকা নির্বাহ শুরু করেন এবং এর পাশাপাশি তিনি বলিউডে কাজ পাওয়ার চেষ্টা চালিয়ে যান। বলিউডে তার প্রথম কাজ হল ১৯৯৬ সালে "সালমা পে দিল আ গয়া"। এরপর তিনি বেশ কয়েকটি চলচ্চিত্রে কাজ করার পর তার প্রথম সাফল্য আসে এ আর রহমানের সুরে "তাল" চলচ্চিত্রের গানে কণ্ঠ দেওয়ার মধ্য দিয়ে।
গারেথ হপকিন্স

গারেথ জেমস হপকিন্স (; জন্ম: ২৪ নভেম্বর, ১৯৭৬) ওয়েলিংটনের লোয়ার হাট এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ২০০৪ থেকে ২০১০ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড, ক্যান্টারবারি, নর্দার্ন ডিস্ট্রিক্টস, ওতাগো ও সাউথ আইল্যান্ড দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিং করতেন গারেথ হপকিন্স।
১৯৯৭-৯৮ মৌসুম থেকে ২০১৪ সাল পর্যন্ত গারেথ হপকিন্সের প্রথম-শ্রেণীর খেলোয়াড়ী জীবন চলমান ছিল।
জাতীয় পর্যায়ে যুব দলের পক্ষে খেলেছেন তিনি। নর্দার্ন ডিস্টিক্টস থেকে ক্যান্টারবারি ও তারপর ওতাগোয় চলে যান। ঐ দলগুলোয় মূলতঃ উইকেট-রক্ষণে নিয়োজিত থাকতেন। লড়াকু ব্যাটিংশৈলীর কারণে বিশ্ব টুয়েন্টি২০ প্রতিযোগিতার উদ্বোধনী আসরে নিউজিল্যান্ড দলের সদস্য হন। তবে, ঐ প্রতিযোগিতায় তিনি কোন খেলায় অংশগ্রহণের সুযোগ পাননি।
২০০৭-০৮ মৌসুমে আবারও দল পরিবর্তন করেন। ওতাগো থেকে অকল্যান্ডের দিকে ধাবিত হন। তার পরিবর্তে ক্যান্টারবারি থেকে ব্রেন্ডন ম্যাককুলামকে দলে অন্তর্ভুক্ত করা হয়। অথচ, ২০০৬-০৭ মৌসুমের গ্রীষ্মকালে ওতাগোর পক্ষে তিনি পাঁচটি প্রথম-শ্রেণীর শতরানের ইনিংস খেলেছিলেন। ২০১০-১১ মৌসুমে অকল্যান্ড দলের একদিনে ও টুয়েন্টি২০ প্রতিযোগিতায় শিরোপা বিজয়ে প্রভূতঃ ভূমিকা রাখেন।
সমগ্র খেলোয়াড়ী জীবনে চারটিমাত্র টেস্ট ও পঁচিশটি একদিনের আন্তর্জাতিকে অংশগ্রহণ করেছেন গারেথ হপকিন্স। ৫ জুন, ২০০৮ তারিখে নটিংহামে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ২০ নভেম্বর, ২০১০ তারিখে নাগপুরে স্বাগতিক ভারত দলের বিপক্ষে সর্বশেষ টেস্টে অংশ নেন তিনি।
২০০৪ সালে ইংল্যান্ড সফরে ব্রেন্ডন ম্যাককুলামের বিকল্প উইকেট-রক্ষক হিসেবে নিউজিল্যান্ড দলে খেলার জন্যে অন্তর্ভুক্ত হন। ইংল্যান্ডে অনুষ্ঠিত ন্যাটওয়েস্ট সিরিজ থেকে ব্রেন্ডন ম্যাককুলাম দেশে ফিরে আসলে তিনি পাঁচটি ওডিআইয়ে অংশগ্রহণের সুযোগ পেয়েছিলেন। চার বছর পর ব্রেন্ডন ম্যাককুলামের আঘাতপ্রাপ্তির ফলে তাকে পুনরায় দলে ফিরিয়ে আনা হয়। ট্রেন্ট ব্রিজে তার অভিষেক পর্ব সম্পন্ন হয়। ২০০৭ সালের পূর্ব-পর্যন্ত মাঝখানের বছরগুলোয় তাকে মাঠের বাইরে অবস্থান করতে হতো।
চ্যাপেল-হ্যাডলি একদিনের সিরিজের মাধ্যমে পুনরায় আন্তর্জাতিক অঙ্গনে ফিরে আসেন। এ পর্যায়ে দুইটি খেলায় অংশ নিয়েছিলেন তিনি। সিরিজের দ্বিতীয় ও হপকিন্সের প্রথম খেলাটি বৃষ্টিবিঘ্নিত ছিল। ৩০/৩ থাকা অবস্থায় খেলাটি পরিত্যক্ত হয়। চূড়ান্ত খেলাটিতে অস্ট্রেলিয়া খুব সহজেই ১১৪ রানের ব্যবধানে জয় তুলে নেয়। হপকিন্স ১৭ বল মোকাবেলা করে ৯ রান তুলেছিলেন।
৫ জুন, ২০০৮ তারিখে ট্রেন্ট ব্রিজ টেস্টে অংশগ্রহণের মাধ্যমে গারেথ হপকিন্সের টেস্ট অভিষেক পর্ব সম্পন্ন হয়। নিয়মিত উইকেট-রক্ষক ব্রেন্ডন ম্যাককুলাম শুধুই ব্যাটসম্যানের দায়িত্ব পালন করেছিলেন। খেলায় তিনি ২৭ রান ও ৩ ক্যাচ গ্লাভসবন্দী করেন। তবে, নিউজিল্যান্ড দল ইনিংস ব্যবধানে পরাজয়ের কবলে পড়ে।
ঘরোয়া আসরে চমৎকার খেলা উপহার দেন। ৮৫.৬৬ গড়ে ৫১৪ রান তুলে স্বীয় শক্তিমত্তার পরিচয় দেন। ফলশ্রুতিতে, তাকে কেন্দ্রীয় পর্যায়ে চুক্তির আওতায় নিয়ে আসা হয়। ২০১০ সালে আন্তর্জাতিক অঙ্গনে সাধারণমানের ক্রীড়াশৈলী প্রদর্শন করায় এর বিরূপ প্রভাব পড়ে।
২০১১ সালে কেন্দ্রীয় চুক্তি থেকে তাকে বাদ দেয়া হয়। অতঃপর, এপ্রিল, ২০১৪ সালে প্রথম-শ্রেণীর ক্রিকেট থেকে নিজের অবসর গ্রহণের কথা ঘোষণা করেন।
সন্দিকৈ নারী মহাবিদ্যালয়

সন্ধিকৈ নারী মহাবিদ্যালয় হল গুয়াহাটি বিশ্ববিদ্যালয়ের অধীনস্থ একটি মহাবিদ্যালয়]]। এটি আসাম তথা গুয়াহাটির পুরানো মহাবিদ্যালয়গুলির মধ্যে একটি, যেখানে বিজ্ঞান এবং কলা বিষয়ের সুবিধা আছে।
"সন্ধিকৈ নারী মহাবিদ্যালয়" স্থাপিত হয়েছিল ১৯৩৯ সালে গুয়াহাটি নারী মহাবিদ্যালয় নামে। রাজাবালা দাস মহাবিদ্যালয়টির প্রথম অধ্যক্ষা ছিল। মহাবিদ্যালয়টি একটি গুয়াহাটি মহানগরের পানবাজার এলাকায় অবস্থিত। ১৯৪০ সালে মহাবিদ্যালয়টির নাম সন্ধিকৈ নারী মহাবিদ্যালয় নামে পরিবর্তন করা হয় এবং কলিকতা বিশ্ববিদ্যালয়ের অধীনস্থ হয়। গুয়াহাটি বিশ্ববিদ্যালয় স্থাপিত হওয়ার পরে মহাবিদ্যালয়টি গুয়াহাটি বিশ্ববিদ্যালয়ের অধীনস্থ করা হয়।
১৯৩৯ সাল থেকে ২০১৪ সাল পর্যন্ত মোট ১১ জন অধ্যক্ষ কার্য্যভার গ্রহণ করেছেন
ভারতীয় প্রযুক্তিবিদ্যা প্রতিষ্ঠান মাদ্রাজ

ভারতীয় প্রযুক্তিবিদ্যা প্রতিষ্ঠান মাদ্রাজ বা ইন্ডিয়ান ইন্সটিটিউট অব টেকনোলজি মাদ্রাজ (সংক্ষেপে আইআইটি মাদ্রাজ) হচ্ছে ভারতের একটি সরকারি বিশ্ববিদ্যালয়। এই শিক্ষা প্রতিষ্ঠানটি ১৯৫৯ সালে তৈরি করা হয় এবং এটি তামিলনাড়ু রাজ্যের চেন্নাই শহরে অবস্থিত। এটি ছিলো ভারতের তৃতীয় আইআইটি শিক্ষা-প্রতিষ্ঠান যেটি ভারতের সরকার দ্বারা তৈরি। ২০১০-এর দশকে এই শিক্ষাপ্রতিষ্ঠানটি ছিলো ভারতের অন্যতম সেরা শিক্ষাপ্রতিষ্ঠান।
১৯৫৬ সালে, পশ্চিম জার্মানি সরকার ভারতে ইঞ্জিনিয়ারিংয়ে উচ্চশিক্ষা ইনস্টিটিউট প্রতিষ্ঠার জন্য প্রযুক্তিগত সহায়তার প্রস্তাব দেয়। ১৯৫৯ সালে মাদ্রাজে ইন্ডিয়ান ইনস্টিটিউট অফ টেকনোলজি প্রতিষ্ঠার জন্য পশ্চিম জার্মানির বন-এ প্রথম ইন্দো-জার্মান চুক্তি স্বাক্ষরিত হয়েছিল। আইআইটি মাদ্রাজটি পশ্চিম জার্মানি সরকারের কারিগরি, একাডেমিক এবং আর্থিক সহায়তায় শুরু হয়েছিল এবং এ সময় তাদের দেশের বাইরের পশ্চিম জার্মান সরকার স্পনসর করা বৃহত্তম শিক্ষামূলক প্রকল্প ছিল। এটি বছরের পর বছর ধরে জার্মানির বিশ্ববিদ্যালয় এবং প্রতিষ্ঠানের সাথে একাধিক সহযোগী গবেষণার প্রচেষ্টা চালিয়েছে যদিও জার্মান সরকার থেকে সরকারী সমর্থন শেষ হয়েছে, ডিএএডি প্রোগ্রাম এবং হাম্বল্ট ফেলোশিপসকে জড়িত একাধিক গবেষণা প্রচেষ্টা এখনও বিদ্যমান।
১৯৫৯ সালে তত্ত্বাবধায়ক গবেষণা ও সাংস্কৃতিক বিষয়ক মন্ত্রী এই ইনস্টিটিউটটির উদ্বোধন করেছিলেন। প্রথম ব্যাচে পুরো ভারত থেকে ১২০ জন শিক্ষার্থী ছিল। ১৯৬১ সালে, আইআইটিগুলি জাতীয় গুরুত্বের ইনস্টিটিউট হিসাবে ঘোষণা করা হয়েছিল। প্রথম সমাবর্তন অনুষ্ঠানটি হয়েছিল ১৯৬৪ সালের ১১ জুলাই, ভারতের তৎকালীন রাষ্ট্রপতি সর্বপল্লী রাধাকৃষ্ণন সমাবর্তনের বক্তব্য প্রদান এবং শিক্ষার্থীদের উদ্বোধনী ব্যাচে ডিগ্রি প্রদান করে। ইনস্টিটিউট ১৯৬৬ সালের স্নাতক ব্যাচে প্রথম তরুণী শিক্ষার্থী পেয়েছিল। আইআইটি মাদ্রাজ ২০০৯ সালে এর সুবর্ণ জয়ন্তী উদ্‌যাপন করে।
আইআইটি মাদ্রাজের প্রধান প্রবেশদ্বার সরদার প্যাটেল রোডে, আদ্যার এবং ভেলাচেরি আবাসিক জেলাগুলির দ্বারা সজ্জিত। ক্যাম্পাসটি তামিলনাড়ুর রাজ্যপালের সরকারী আসন রাজভবনের নিকটে। অন্যান্য প্রবেশপথগুলি ভেলাচেরিতে (আন্না গার্ডেন এমটিসি বাস স্টপের কাছে, ভেলাচেরি মেইন রোডের কাছে), গান্ধী রোডে (কৃষ্ণ হোস্টেলের গেট বা টোল গেট হিসাবে পরিচিত, বর্তমানে বন্ধ) এবং তারামানি গেট (এসেনডাস টেক পার্কের নিকটে) অবস্থিত।
ক্যাম্পাসটি চেন্নাই আন্তর্জাতিক বিমানবন্দর থেকে ১০ কিলোমিটার দূরে অবস্থিত, চেন্নাই কেন্দ্রীয় রেলওয়ে স্টেশন থেকে ১২ কিলোমিটার দূরে এবং সিটি বাসের মাধ্যমে ভালভাবে সংযুক্ত। কাস্তুরবা নগর চেন্নাই এমআরটিএস লাইনের নিকটতম স্টেশন।
প্রশাসনিক ব্লকের কাছে গজেন্দ্র সার্কেলে দেখা হওয়ার আগে অনুষদের আবাসিক অঞ্চল ভেদ করে দুটি সমান্তরাল রাস্তা, বন অ্যাভিনিউ এবং দিল্লি অ্যাভিনিউ কেটে যায়। বাসগুলি নিয়মিত মেইন গেট, গজেন্দ্র সার্কেল, একাডেমিক জোন এবং হোস্টেল জোনের মধ্যে চলাচল করে।
বাজালী মহাবিদ্যালয়

বজালী মহাবিদ্যালয় () আসামের একটি প্রথম সারির শিক্ষা প্রতিষ্ঠান। এই মহাবিদ্যালয় বরপেটা জেলার পাঠশালা শহরে অবস্থিত। গুয়াহাটি বিশ্ববিদ্যালয়ের অন্তর্গত এই মহাবিদ্যালয়টি জাতীয় মূল্যাঙ্কন এবং প্রত্যাপন পরিষদ-এর "এ" শ্রেণীর মহাবিদ্যালয় রূপে স্বীকৃত হয়েছিল।
এই মহাবিদ্যালয় স্থাপন হয়েছিল ১৯৫৫ সাল ১৬ আগস্টে। কামেশ্বর দাস ছিল প্রতিস্থাপক অধ্যক্ষ। তিনি সেই সময়ে কলকাতা বিশ্ববিদ্যালয় থেকে গণিত বিভাগে স্নাতকোত্তর শাখায় সোনার পদক লাভ করেছিলেন। তাঁর সাথে বজালী অঞ্চলের অন্য কয়েকজন অগ্রগণ্য ব্যক্তি স্থানীয় লোকের দানের দ্বারা এই মহাবিদ্যালয় স্থাপন করেছিলেন। বজালী অঞ্চলে স্থাপিত এটিই প্রথম উচ্চশিক্ষার প্রতিষ্ঠান।
এর আয়তন ১৭ একর। মহাবিদ্যালয়টিতে প্রধানত দুটি অংশ আছে। এরে বিজ্ঞান শাখার জন্য একটি তিনিমহলীয়া ঘর এবং কলা শাখার জন্য দুটি ঘর আছে। সাথে একটি স্থায়ী গ্রন্থাগার, IGNOU স্টাডি সেন্টার, ব্যায়ামাগার, কমিউনিটি ইনফরমেশন সেন্টার, কম্পিউটার কেন্দ্র, দুটি ছাত্রাবাস, দুটি ছাত্রী নিবাস ইত্যাদি আছে। এর বাহিরে থাকা মুকলি স্থানটিতে একটি খেলপথার, একটি মৎস্যপালন পুখুরী, একটি উদ্ভিদ উদ্যান (Botanical garden) ইত্যাদি আছে। গোটা চৌহদ্দিটি গাছ-গাছালিতে ভরপুর।
এখানে প্রধানত দুটি শাখা আছে– বিজ্ঞান শাখা এবং কলা শাখা। সম্প্রতি বাণিজ্য শাখাও আরম্ভ করা হয়েছে।
বিজ্ঞান শাখার বিভিন্ন বিভাগসমূহ হল –
কলা শাখার বিভাগসমূহের মধ্যে আছে – 
তদুপরি দুটি বৃত্তিমুখী পাঠক্রমও আরম্ভ করা হয়েছে:
আলী বিতচিন মসজিদ

আলী বিতচিন মসজিদ (, বা জাওজ ইউয়ুন মসজিদ () আলজেরিয়ার রাজধানী আলজিয়ার্সের একটি ঐতিহাসিক মসজিদ। মসজিদটি ইউনেস্কোর বিশ্ব ঐতিহ্যবাহী স্থান আলজিয়ার্সের কসবাহ-এর অভ্যন্তরে অবস্থিত। এটি বাব আল-ওয়াদি স্ট্রিট এবং নিম্ন কাসবাহ-এর সংযোগস্থলে অবস্থিত।
প্রথম জীবনে আলী বিতচিন পিকানিনো নামক একজন অমুসলিম ছিলেন। তিনি ১৬৩০ সাল থেকে ১৬৪৬ সাল পর্যন্ত আলজেরিয়ার নৌবাহিনীর বহরে নেতৃত্ব দিয়েছিলেন। ১৫৯৯ সালে তিনি জাহাজের মালিক ফতুল্লা খোজার মাধ্যমে ইসলাম গ্রহণ করেছিলেন এবং আলী বিতচিন নামটি বেছে নিয়েছিলেন। এরপরে তিনি ১৬২২ সালে উসমানীয় স্থাপত্য রীতি অনুসারে মসজিদটি নির্মাণের নির্দেশ দেন। মসজিদটিতে একটি ১৫ মিটার উঁচু মাগরিবি স্থাপত্য রীতি (মুরিশ স্থাপত্য) অনুসারে নির্মিত একটি মিনার ছিল।
প্রথমদিকে মসজিদটির আয়তন ছিল ৫০০ বর্গমিটার। তৎকালীন তিনতলা বিশিষ্ট ওই মসজিদটিতে ছিল তিনটি নামাজের কক্ষ, একটি বেকারি, হাম্মাম, কারখানা এবং একটি সরাইখানা। বেশ কয়েকজন উচ্চপদস্থ রাজনীতিবিদ এবং ধর্মীয় নেতারা এই সরাইখানাটি ব্যবহার করেছিলেন। এই মসজিদের হাম্মামটি বিশেষত জনপ্রিয় ছিল এবং আলজেরিয়ায় ফরাসী দখলদারিত্ব শুরুর দু'বছর অবধি এটি সক্রিয় ছিল। মসজিদটি কাসবাহ-এর বাণিজ্যিক অঞ্চলে অবস্থিত। মসজিদটির চারপাশে অনেকগুলি দোকান ছিল। ১৭০৩ সালে তৎকালীন গভর্নর এর নাম অনুসারে মসজিদটির সংক্ষিপ্ত নাম রাখা হয় সিদি আল-মাহদী মসজিদ।
ফরাসি দখলদারিত্বের সময় মিনারটির উচ্চতা হ্রাস করে ১২ মিটার করা হয়। ফরাসিরা ১৮৩৩ সালে মসজিদটিকে চার্চে পরিণত করার আগে একে সামরিক ফার্মাসি সেন্টারে রূপান্তরিত করেছিল। এর ফলে ইসলামি স্থাপত্য শৈলীর কয়েকটি বৈশিষ্ট্য মসজিদটি থেকে বিলুপ্ত হয়ে গেছে। ফরাসী দখলদাররা কেতচাউয়া মসজিদের একটি দরজা অপসারণ করে এই গির্জায় রূপান্তরিত মসজিদের সাজসজ্জা কাজে ব্যবহার করেছিল। কাসবাহের অন্যান্য ২১টি মসজিদের সাথে এই মসজিদটিরও কিছু ইসলামি বৈশিষ্ট্য পরিবর্তন ও রূপান্তরিত করা হয়েছিল। উদাহরণস্বরূপ মসজিদটির ওযুখানা বাদ দেওয়া হয়েছিল এবং এর মিহরাব পরিবর্তন করা হয়েছিল। আলজেরিয়ার স্বাধীনতার পর মসজিদের মিনার থেকে খ্রিস্টান ক্রুশ অপসারণের মাধ্যমে একে পুনরায় মসজিদে রূপান্তরিত করা হয়েছে।
প্রথমদিকে মসজিদটিতে মোট ৫০০ জন মানুষ একসাথে নামাজ পড়তে পারতো। ২০১০ সালে মসজিদটি সংস্কারের সময় মসজিদটি ধারণক্ষমতা আরও ৩০০ জনে বাড়ানো হয়েছে; অর্থাৎ বর্তমানে মোট ৭০০ জন মানুষ একত্রে নামাজ আদায় করতে পারে।
রাষ্ট্রীয় নাট্য বিদ্যালয়

রাষ্ট্রীয় নাট্য বিদ্যালয় () বা ন্যাশনাল স্কুল অব ড্রামা (এনএসডি) হল ভারতের নতুন দিল্লিতে অবস্থিত একটি নাট্যতত্ত্ব প্রশিক্ষণের প্রতিষ্ঠান। এটি ভারত সরকারের সংস্কৃতি মন্ত্রণালয়ের অধীনস্থ স্বায়ত্তশাসিত প্রতিষ্ঠান। ১৯৫৯ সালে সঙ্গীত নাটক অকাদেমি কর্তৃক এটি প্রতিষ্ঠিত হয় এবং ১৯৭৫ সালে স্বাধীন বিদ্যালয় হিসেবে কার্যক্রম শুরু করে। ২০০৫ সালে এটি বিশ্ববিদ্যালয়ের মর্যাদা লাভের জন্য সুপারিশকৃত হলেও ২০১১ সালে এই প্রস্তাবনা বাতিল করা হয়।
এই বিদ্যালয়ের উদ্ভব ঘটে ১৯৫৪ সালে একটি সম্মেলন থেকে, যেখানে নাট্যতত্ত্বের জন্য একটি কেন্দ্রীয় প্রতিষ্ঠানের ধারণা প্রদান করা হয়। এরপর ১৯৫৫ সালে একটি খসড়া প্রস্তুত করা হয় এবং সঙ্গীত নাটক অকাদেমি, যার সভাপতি ছিলেন জওহরলাল নেহরু, এই প্রতিষ্ঠানের পরিকল্পনা শুরু করেন। ইতোমধ্যে, দিল্লিতে ভারতীয় নাট্য সংঘ (বিএনএস) ইউনেস্কোর সহযোগিতায় স্বাধীনভাবে ১৯৫৮ সালের ২০শে জানুয়ারি এশিয়ান থিয়েটার ইনস্টিটিউট (এটিআই) প্রতিষ্ঠা করে। ১৯৫৮ সালের জুলাই মাসে ভারত সরকারের রাষ্ট্রীয় সঙ্গীত, নৃত্য ও নাট্য অকাদেমি হিসেবে পরিচিত সঙ্গীত নাটক অকাদেমি এটিআইয়ের দায়িত্বভার গ্রহণ করে।
পরের বছর সরকার এটিকে নতুন প্রতিষ্ঠিত বিদ্যালয়ের সাথে একত্রিত করে এবং এর মধ্য দিয়েই ১৯৫৯ সালের এপ্রিলে সঙ্গীত নাটক অকাদেমির পৃষ্ঠপোষকতায় এনএসডি প্রতিষ্ঠিত হয়। শুরুতে বিদ্যালয়টি নিজামউদ্দিন ওয়েস্টে অবস্থিত ছিল এবং একে রাষ্ট্রীয় নাট্য বিদ্যালয় ও এশীয় থিয়েটার ইনস্টিটিউট বলে ডাকা হত। এর প্রথম ব্যাচ ১৯৬১ সালে পাশ করে।
বিনেশ্বর ব্রহ্ম প্রকৌশল মহাবিদ্যালয়

বিনেশ্বর ব্রহ্ম প্রকৌশল মহাবিদ্যালয়("Bineswar Brahma Engineering College") আসাম সরকার দ্বারা ২০০৮ সালে কোকরাঝাড় জেলায় প্রতিষ্ঠা করা হয়। ২০০৬ সালে আসাম সরকার কোকরাঝাড়ে একটি প্রকৌশল মহাবিদ্যালয় প্রতিষ্ঠা করা হবে বলে ঘোষণা করেছিলেন। সেইমর্মে ২০০৮ সালের ১৬ আগস্ট তারিখে আসামের মুখ্যমন্ত্রী শ্রী তরুণ গগৈ নিজেই কোকরাঝাড় শহর থেকে ৫ কি.মি. দূরে " চন্দ্রপারা " গাঁওতে বিনেশ্বর ব্রহ্ম প্রকৌশল মহাবিদ্যালয়ের ভিত্তিপ্রস্তর স্থাপন করেন।
মহাবিদ্যালয়টির নামকরণ বড়ো সাহিত্য সভার প্রাক্তন সভাপতি বিনেশ্বর ব্রহ্মের নাম করা হয়। এই প্রকৌশল মহাবিদ্যালয়টি AICTE (All India Council for Technical Education )-অর মান্যতাপ্রাপ্ত। এই প্রতিষ্ঠানটি গুয়াহাটি বিশ্ববিদ্যালয়ের অধীনস্থ।
বিনেশ্বর ব্রহ্ম প্রকৌশল মহাবিদ্যালয় কোকরাঝাড় শহর থেকে ৫ কি.মি. দূরে চন্দ্রপারা গাঁওতে অবস্থিত।
মহাবিদ্যালয়ে নিম্নোক্ত শাখাসমূহে শিক্ষা এবং স্নাতক ডিগ্রী প্রদান করা হয়
এখানে " Technisia " নামের বার্ষিক উৎসবের আয়োজন করা হয়। রাজ্যের বিভিন্ন স্থানের ছাত্র-ছাত্রী এই অনুষ্ঠানে অংশগ্রহণ করে। এখানে মূলতঃ প্রযুক্তি এবং কলা-সংস্কৃতির সাথে জড়িত বিভিন্ন প্রতিযোগিতা অনুষ্ঠিত হয়। এছাড়াও এখানে নিয়মিতভাবে "আলোচনাচক্র", "রোবটিক কর্মশালা" এবং বার্ষিক মহাবিদ্যালয় সপ্তাহ অনুষ্ঠিত হয়।
মহাবিদ্যালয়ের ট্রেনিং এবং প্লেসমেন্ট সেল ছাত্র-ছাত্রীর ইন্টার্নশিপ ট্রেনিং এবং ক্যাম্পাস ইন্টারভিউসমূহ দেখাশুনা করে। মহাবিদ্যালয় ছাত্র-ছাত্রীদের সংস্থাপনের ক্ষেত্রে উল্লেখযোগ্য সাফল্য দেখিয়েছে।
শাবজ মসজিদ, বলখ

শাবজ মসজিদ () আফগানিস্তানের বলখ শহরের একটি মসজিদ। এটি পূর্ব তৈমুরীয় সাম্রাজ্যের তৎকালীন শাসক শাহ রুখ অথবা তাঁর স্ত্রী গওহর শাদ-এর অনুদানে নির্মাণ করা হয়েছে বলে বিশ্বাস করা হয়।
১৪০৫ সালে তৈমুর লং-এর মৃত্যুর পরে বিভিন্ন উপজাতি এবং যুদ্ধবাজদের আধিপত্যের প্রতিযোগিতা করার ফলে তাঁর সাম্রাজ্য ভেঙ্গে গিয়েছিল। ১৪১০ সালে কারা কুইনলু বা কৃষ্ণ ভেড়া তুর্কমেন বাগদাদ আক্রমণের সময় তৈমুরের সাম্রাজ্যের পশ্চিমাংশ নিজের দখলে নিয়ে যায়। তবে ১৪০৯ সাল থেকে তৈমুরের পুত্র শাহ রুখ পারস্য এবং ট্রান্সঅক্সানিয়ার কার্যকর নিয়ন্ত্রণ পেতে সক্ষম হয়েছিল। তাঁর সাম্রাজ্য কিংবদন্তিতূল্য সিল্ক রোড সহ পূর্ব ও পশ্চিমের প্রধান বাণিজ্য পথগুলিকে নিয়ন্ত্রণ করতো। তার ফলে তিনি এবং তাঁর অঞ্চল প্রচুর ধনী হয়ে ওঠে। একটি অঞ্চল হিসেবে তিনি প্রচুর ধনী হয়ে ওঠেন। তিনি এত ধনী হন সে তার সমগ্র রাজত্বকালে নির্মিত অনেক মসজিদগুলোতে স্থানীয় রীতি এবং অনেক রকমের স্থাপত্যরীতির সামঞ্জস্য রাখতে পেরেছিলেন। তাজমহলের পূর্বসূরী হিসেবে এই সবুজ মসজিদটির সাথে তাজমহলের অনেক সাদৃশ্য দেখা যায়।
মূল মসজিদ ভবনটি তৈমুরীয় স্থাপত্যরীতির একটি উজ্জ্বল নিদর্শন। তবে, সোভিয়েত–আফগান যুদ্ধের বিভিন্ন যুদ্ধমান পক্ষের হামলা এবং বর্তমানে অনাদর ও অবহেলার কারণে বেশ ক্ষয়ক্ষতির সম্মুখীন হয়েছে। তুমি মসজিদটির অনেকাংশ ধ্বংস হলেও এর মূল প্রাঙ্গণটি সংরক্ষণ করা হয়েছে যাতে লোকেরা খোলা জায়গায় নামাজ আদায় করতে পারে। যদিও বর্তমানে ভবনের পেছনের দিকের রাস্তা এবং ছোট ছোট উদ্যান গুলোর সামান্য যত্ন নেয়া হচ্ছে। সোভিয়েত–আফগান যুদ্ধের সময় কমিউনিস্টদের আগ্রাসনের ফলে বয়সের ভারে মসজিদের মিনার ধসে পড়েছে। মসজিদের টাইলসগুলোর বেশির ভাগ কাজই অদৃশ্য হয়ে গেছে। এর কাঠের দরজা গুলোও মেরামত প্রয়োজন।
সুলাইমান পাশা মসজিদ

পুরাতন মসজিদ (; বা সুলাইমান পাশা মসজিদ ()) আলবেনিয়ার রাজধানী তিরানার একটি ধ্বংসপ্রাপ্ত মসজিদ। মসজিদটিকে কেন্দ্র করেই শহরটি গড়ে ওঠে। উসমানী-আলবেনীয় জেনারেল সুলাইমান পাশা একই সাথে এই মসজিদসহ একটি হাম্মাম ও একটি বেকারি প্রতিষ্ঠা করেছিলেন। এভাবেই তিনি তিরানা নগর পত্তন করেন।
১৬১৪ সালে নির্মিত এই মসজিদটি তিরানা শহরের প্রাচীনতম মসজিদ। একই সাথে এটি আলবেনিয়ার প্রাচীনতম মসজিদগুলোর মধ্যে একটি। জাতিগতভাবে আলবেনীয় এবং উসমানী জেনারেল, সুলাইমান পাশা উসমানীদের হয়ে পারস্যের সাফাভিদের বিরুদ্ধে লড়াই করেছিলেন।
প্রায় একই রকম একটি সুউচ্চ মিনার থাকার কারণে এত'হেম বে মসজিদের সাথে এই মসজিদটির প্রতিদ্বন্দ্বিতা ছিল। ১৭৯৩ সালে সুলাইমান পাশার বংশধর পেট্রেলার মোল্লা মেহমেদ বে সুলাইমান মসজিদের পাশেই এত'হেম বে মসজিদটি প্রতিষ্ঠা করেন। মসজিদটির কাজ সমাপ্ত করেন তাঁর পুত্র এত'হেম বে। সুলাইমান পাশা মসজিদটির পাশেই সুলাইমান পাশা বার্গজিনির সমাধি রয়েছে। কাপলান পাশার সমাধি এই সমাধিটির নিকটেই অবস্থিত।
দ্বিতীয় বিশ্বযুদ্ধ চলাকালে এই মসজিদটি ধ্বংসপ্রাপ্ত হয়। কিন্তু মসজিদের মিনার টি তখনও অক্ষত ছিল। পরবর্তীতে এত সালে এনভার হোক্সার নেতৃত্বে নতুন কমিউনিস্ট সরকার মিনারটি ধ্বংস করে দেয়। তারা একই সাথে তিরানার ডাইন হোক্সা মসজিদটিও ধ্বংস করে। মসজিদের মিনারটির স্থানে সেটির পরিবর্তে তারা "‘অজানা সৈনিক"’ () নামক স্মৃতিস্তম্ভটি নির্মাণ করে।